STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu SMERNICE EURÓPSKEHO PARLAMENTU A RADY o priemyselných emisiách (integrovaná prevencia a kontrola znečisťovania životného prostredia) (prepracované znenie) /* KOM/2010/0596 v konečnom znení - COD 2007/0286*/





SK || EURÓPSKA KOMISIA Brusel, 25.10.2010 KOM(2010) 596 v konečnom znení 2007/0286 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu SMERNICE EURÓPSKEHO PARLAMENTU A RADY o priemyselných emisiách (integrovaná prevencia a kontrola znečisťovania životného prostredia) (prepracované znenie) 2007/0286 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu SMERNICE EURÓPSKEHO PARLAMENTU A RADY o priemyselných emisiách (integrovaná prevencia a kontrola znečisťovania životného prostredia) (prepracované znenie) 1. SÚVISLOSTI Postup Komisia predložila 21. decembra 2007 návrh smernice o priemyselných emisiách (integrovaná prevencia a kontrola znečisťovania životného prostredia) Európskemu parlamentu a Rade na prijatie riadnym legislatívnym postupom ustanoveným v článku 294 Zmluvy o fungovaní Európskej únie Hospodársky a sociálny výbor predložil svoje stanovisko 14. januára 2009. Výbor regiónov prijal svoje stanovisko 8. októbra 2008. Európsky parlament prijal pozíciu v prvom čítaní 10. marca 2009. Rada dosiahla politickú dohodu 25. júna 2009 a prijala spoločnú pozíciu 15. februára 2010. Európsky parlament prijal svoju pozíciu v druhom čítaní 7. júla 2010. 2. CIEĽ NÁVRHU KOMISIE Návrh smernice o priemyselných emisiách objasňuje a posilňuje existujúce legislatívne požiadavky vrátane požiadaviek týkajúcich sa zavedenia najlepších dostupných techník tým, že prepracováva sedem smerníc súvisiacich s priemyselnými emisiami a spája ich do jednej smernice. Pomôže to znížiť riziká pre zdravie ľudí a životné prostredie zapríčinené priemyselným znečistením a vytvoriť rovnaké podmienky pre priemysel. 3. PRIPOMIENKY KOMISIE 3.1 Všeobecne Na plenárnom zasadnutí 7. júla 2010 prijal Európsky parlament kompromisný balík, na ktorom sa dohodol s Radou v nádeji, že dosiahne dohodu v druhom čítaní. Tieto zmeny a doplnenia sa týkajú: – metódy na prijatie záverov o najlepších dostupných technikách a flexibilite poskytnutej príslušným orgánom, aby sa mohli odchýliť od takýchto záverov pri určovaní limitných hodnôt emisií, – ustanovenia prechodnej flexibility v odvetví veľkých spaľovacích zariadení s cieľom dodržať upravené limitné hodnoty emisií uplatniteľné na takéto zariadenia, – mechanizmu, ktorým sa Komisii umožňuje navrhovať nové minimálne požiadavky vrátane limitných hodnôt emisií na činnosti na základe ich vplyvu na životné prostredie a na základe stavu používania najlepších dostupných techník pri týchto činnostiach, – objasnenia ustanovení týkajúcich sa všeobecných záväzných pravidiel, prieskumu podmienok povoľovania, inšpekcií a prístupu k informáciám. Komisia prijíma kompromisný balík, keďže je v súlade s celkovým účelom a všeobecnou charakteristikou návrhu. 3.2 Zmenený a doplnený návrh V zmysle článku 293 ods. 2 Zmluvy o fungovaní Európskej únie, Komisia mení a dopĺňa svoj návrh tak, ako je uvedené v predchádzajúcom texte.